b'\n_START_ARTICLE_\nOsnovna \xc5\xa1ola Zadobrova\n_START_PARAGRAPH_\nOsnovna \xc5\xa1ola Zadobrova je ena izmed ljubljanskih \xc5\xa1ol, ki se nahaja v naselju Zadobrova. Ustanovljena je bila leta 1951, njen ustanovitelj je Mestna ob\xc4\x8dina Ljubljana. Njen trenutni ravnatelj je Vladimir Znoj.\n_START_SECTION_\nZgodovina\n_START_PARAGRAPH_\nPred letom 1951 so u\xc4\x8denci prvih \xc5\xa1tirih razredov pouk obiskovali v prostorih Zadru\xc5\xbenega doma, u\xc4\x8denci vi\xc5\xa1jih razredov pa so obiskovali pouk \xc5\xa1e v Polju. Posebno velik priliv u\xc4\x8dencev je bil v \xc5\xa1olskem letu 1987/88 iz osnovne \xc5\xa1ole na Fu\xc5\xbeinah. Zaradi prostorske stiske sta se takrat v Zadobrovo vozila dva razreda u\xc4\x8dencev, to je 59 u\xc4\x8dencev.'